CELEX: 
Language: el
Date: 2009-09-26 00:00:00
Title: 2009/636/ΕΚ: Απόφαση του Ευρωπαϊκού Κοινοβουλίου, της 23ης Απριλίου 2009 , σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα V — Ελεγκτικό Συνέδριο#Ψήφισμα του Ευρωπαϊκού Κοινοβουλίου, της 23ης Απριλίου 2009 , που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα V — Ελεγκτικό Συνέδριο

26.9.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 255/78
            
         
      ΑΠΌΦΑΣΗ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
   
   της 23ης Απριλίου 2009
   σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα V — Ελεγκτικό Συνέδριο
   (2009/636/ΕΚ)
   ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
   
               —
            
            
               έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),
            
         
               —
            
            
               έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0419/2008) (2),
            
         
               —
            
            
               έχοντας υπόψη την ετήσια έκθεση του Ελεγκτικού Συνέδριου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,
            
         
               —
            
            
               έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των θεσμικών οργάνων (3),
            
         
               —
            
            
               έχοντας υπόψη την έκθεση του εξωτερικού ελεγκτή σχετικά με τους λογαριασμούς του Ελεγκτικού Συνεδρίου για το οικονομικό έτος 2007 (4),
            
         
               —
            
            
               έχοντας υπόψη τη δήλωση του Ελεγκτικού Συνεδρίου, σύμφωνα με το άρθρο 248 της συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (5),
            
         
               —
            
            
               έχοντας υπόψη το άρθρο 272 παράγραφος 10, και τα άρθρα 274, 275 και 276 της συνθήκης ΕΚ,
            
         
               —
            
            
               έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6), και ειδικότερα τα άρθρα 50, 86, 145, 146 και 147,
            
         
               —
            
            
               έχοντας υπόψη το άρθρο 71 και το παράρτημα V του κανονισμού του,
            
         
               —
            
            
               έχοντας υπόψη την έκθεση της επιτροπής ελέγχου των προϋπολογισμών (Α6-0152/2009),
            
         
               1.
            
            
               χορηγεί απαλλαγή στον γενικό γραμματέα του Ελεγκτικού Συνεδρίου για την εκτέλεση του προϋπολογισμού του Ελεγκτικού Συνεδρίου για το οικονομικό έτος 2007·
            
         
               2.
            
            
               καταγράφει τις παρατηρήσεις του στο ψήφισμα που ακολουθεί·
            
         
               3.
            
            
               αναθέτει στον πρόεδρό του να διαβιβάσει την παρούσα απόφαση και το ψήφισμα που αποτελεί αναπόσπαστο τμήμα της στο Συμβούλιο, στην Επιτροπή, στο Δικαστήριο, στο Ελεγκτικό Συνέδριο, στον Ευρωπαίο Διαμεσολαβητή και στον Ευρωπαίο Επόπτη Προστασίας Δεδομένων, και να μεριμνήσει για τη δημοσίευση των κειμένων στην Επίσημη Εφημερίδα της Ευρωπαϊκής Ένωσης (σειρά L).
            
         
      
         
            Ο Πρόεδρος
         
         Hans-Gert PÖTTERING
         
      
      
         
            Ο γενικός γραμματέας
         
         Klaus WELLE
         
      
   
   
      (1)  ΕΕ L 77 της 16.3.2007.
   
      (2)  ΕΕ C 287 της 10.11.2008, σ. 1.
   
      (3)  ΕΕ C 286 της 10.11.2008, σ. 1.
   
      (4)  ΕΕ C 318 της 12.12.2008, σ. 1.
   
      (5)  ΕΕ C 287 της 10.11.2008, σ. 111.
   
      (6)  ΕΕ L 248 της 16.9.2002, σ. 1.
   
      
         ΨΉΦΙΣΜΑ ΤΟΥ ΕΥΡΩΠΑΪΚΟΫ ΚΟΙΝΟΒΟΥΛΊΟΥ
      
      της 23ης Απριλίου 2009
      που περιέχει τις παρατηρήσεις οι οποίες αποτελούν αναπόσπαστο τμήμα της απόφασης σχετικά με την απαλλαγή όσον αφορά την εκτέλεση του γενικού προϋπολογισμού της Ευρωπαϊκής Ένωσης για το οικονομικό έτος 2007, τμήμα V — Ελεγκτικό Συνέδριο
      ΤΟ ΕΥΡΩΠΑΪΚΟ ΚΟΙΝΟΒΟΥΛΙΟ,
      
                  —
               
               
                  έχοντας υπόψη τον γενικό προϋπολογισμό της Ευρωπαϊκής Ένωσης για το οικονομικό έτος 2007 (1),
               
            
                  —
               
               
                  έχοντας υπόψη τους τελικούς ετήσιους λογαριασμούς των Ευρωπαϊκών Κοινοτήτων για το οικονομικό έτος 2007 — τόμος I (C6-0419/2008) (2),
               
            
                  —
               
               
                  έχοντας υπόψη την ετήσια έκθεση του Ελεγκτικού Συνέδριου προς την αρμόδια για την απαλλαγή αρχή σχετικά με τους εσωτερικούς ελέγχους που πραγματοποιήθηκαν το 2007,
               
            
                  —
               
               
                  έχοντας υπόψη την ετήσια έκθεση του Ελεγκτικού Συνεδρίου σχετικά με την εκτέλεση του προϋπολογισμού για το οικονομικό έτος 2007, συνοδευόμενη από τις απαντήσεις των θεσμικών οργάνων (3),
               
            
                  —
               
               
                  έχοντας υπόψη την έκθεση του εξωτερικού ελεγκτή σχετικά με τους λογαριασμούς του Ελεγκτικού Συνεδρίου για το οικονομικό έτος 2007 (4),
               
            
                  —
               
               
                  έχοντας υπόψη τη δήλωση του Ελεγκτικού Συνεδρίου, σύμφωνα με το άρθρο 248 της συνθήκης ΕΚ, όσον αφορά την αξιοπιστία των λογαριασμών και τη νομιμότητα και κανονικότητα των υποκειμένων πράξεων (5),
               
            
                  —
               
               
                  έχοντας υπόψη το άρθρα 272 παράγραφος 10, και τα άρθρα 274, 275 και 276 της συνθήκης ΕΚ,
               
            
                  —
               
               
                  έχοντας υπόψη τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, σχετικά με τον δημοσιονομικό κανονισμό που εφαρμόζεται στον γενικό προϋπολογισμό των Ευρωπαϊκών Κοινοτήτων (6), και ειδικότερα τα άρθρα 50, 86, 145, 146 και 147,
               
            
                  —
               
               
                  έχοντας υπόψη το άρθρο 71 και το παράρτημα V του κανονισμού του,
               
            
                  —
               
               
                  έχοντας υπόψη την έκθεση της επιτροπής ελέγχου των προϋπολογισμών (Α6-0152/2009),
               
            
                  1.
               
               
                  επισημαίνει ότι, το 2007, το Ευρωπαϊκό Ελεγκτικό Συνέδριο (ΕΕΣ) είχε στη διάθεσή του πιστώσεις αναλήψεως υποχρεώσεων συνολικού ύψους 122 εκατ. ευρώ, [το 2006 είχε 114 εκατ. ευρώ (7)], με ποσοστό χρησιμοποίησης 90,21 % το οποίο είναι κατώτερο εκείνου για τα άλλα όργανα (93,82 %)·
               
            
                  2.
               
               
                  υπενθυμίζει ότι οι λογαριασμοί του Ελεγκτικού Συνεδρίου για το 2007 ελέγχθηκαν από εξωτερική εταιρεία, την PricewaterhouseCoopers (τα προηγούμενα έτη από την KPMG), η οποία κατέληξε στα εξής συμπεράσματα:
                  
                              α)
                           
                           
                              όσον αφορά την ακρίβεια των λογαριασμών για το οικονομικό έτος 2007, ότι, «κατά την άποψη των ελεγκτών, οι εν λόγω οικονομικές καταστάσεις απεικονίζουν πιστά τη χρηματοοικονομική θέση του Ελεγκτικού Συνεδρίου στις 31 Δεκεμβρίου 2007, καθώς και τη χρηματοοικονομική επίδοση και τις ταμειακές ροές για το οικονομικό έτος που έκλεισε σε αυτή την ημερομηνία, σύμφωνα με τον κανονισμό (ΕΚ, Ευρατόμ) αριθ. 1605/2002 του Συμβουλίου, της 25ης Ιουνίου 2002, για τη θέσπιση του δημοσιονομικού κανονισμού που εφαρμόζεται στον γενικό προϋπολογισμό των Ευρωπαϊκών Κοινοτήτων, τον κανονισμό (ΕΚ, Ευρατόμ) αριθ. 2342/2002 της Επιτροπής, της 23ης Δεκεμβρίου 2002, για τη θέσπιση των κανόνων εφαρμογής του προαναφερθέντος κανονισμού του Συμβουλίου και τους λογιστικούς κανόνες του Ελεγκτικού Συνεδρίου»· και
                           
                        
                              β)
                           
                           
                              όσον αφορά τους πόρους που χορηγήθηκαν στο Συνέδριο και την επάρκεια των ισχυουσών κατά το οικονομικό έτος 2007 διαδικασιών ελέγχου, ότι «δεν υπέπεσε στην αντίληψη των ελεγκτών κανένα στοιχείο που να τους ωθεί να θεωρήσουν ότι, από κάθε ουσιαστική πλευρά και βάσει των κριτηρίων που περιγράφηκαν ανωτέρω, πρώτον, οι πόροι που χορηγήθηκαν στο Συνέδριο δεν χρησιμοποιήθηκαν για τους προβλεπόμενους σκοπούς, και δεύτερον, οι ελεγκτικές διαδικασίες που θεσπίστηκαν δεν παρέχουν τις αναγκαίες εγγυήσεις ώστε να διασφαλίζεται η συμμόρφωση των χρηματοοικονομικών πράξεων με τους εφαρμοστέους κανόνες και κανονισμούς»·
                           
                        
            
                  3.
               
               
                  εκφράζει την ικανοποίησή του διότι ένα νέο ολοκληρωμένο σύστημα διαχείρισης και δημοσιονομικού ελέγχου (SAP) που λειτουργεί από την 1η Ιανουαρίου 2008 έχει αναπτυχθεί επί διοργανικής βάσης από το Συμβούλιο, το Ελεγκτικό Συνέδριο και το Δικαστήριο και παρουσιάζει συνεπώς σημαντικές δημοσιονομικές εξοικονομήσεις και βελτιώσεις στην αποτελεσματικότητα και για τα τρία ενδιαφερόμενα όργανα·
               
            
                  4.
               
               
                  χαιρετίζει επίσης την εποικοδομητική διοργανική συνεργασία με το Δικαστήριο όσον αφορά την κατάρτιση·
               
            
                  5.
               
               
                  σημειώνει ότι η έκθεση του εσωτερικού ελεγκτή του Συνεδρίου για το 2007 ήταν σε μεγάλο βαθμό θετική, καθώς διαπίστωσε ότι το κατασκευαστικό πρόγραμμα Κ2 έτυχε αποτελεσματικής διαχείρισης και ότι το κτίριο Κ2 παραδόθηκε αρκετούς μήνες πριν την προγραμματισμένη ημερομηνία και χωρίς να υπερβεί την προβλεπόμενη δημοσιονομική δαπάνη· εκφράζει σχετικά την ικανοποίησή του διότι οι περισσότερες συστάσεις του εσωτερικού ελεγκτή έγιναν αποδεκτές και ενσωματώθηκαν σε διορθωτικά σχέδια δράσης·
               
            
                  6.
               
               
                  σημειώνει ότι το Συνέδριο απέκτησε δύο νέα μέλη εντός του 2007 μετά την προσχώρηση της Βουλγαρίας και της Ρουμανίας· επισημαίνει το γεγονός ότι η αρχική οργανωτική δομή του ευρωπαϊκού ελέγχου — ένας υπήκοος από κάθε κράτος μέλος— έχει καταλήξει σήμερα σε οργάνωση υπό τη διοίκηση εικοσιεπταμελούς σώματος· είναι πεπεισμένο ότι αυτή η δομή έχει φτάσει στα όριά της και ότι απαιτείται μια εις βάθος μεταρρύθμιση, καθώς και ενίσχυση των ρυθμίσεων για τον εξωτερικό έλεγχο της Ευρωπαϊκής Ένωσης· υπογραμμίζει ότι όσο ισχυρότερο είναι το ΕΕΣ τόσο ισχυρότερη είναι η αρμόδια για την απαλλαγή αρχή και τόσο καλύτερος ο έλεγχος του εκτελεστικού· καλεί, κατά συνέπεια, τα κράτη μέλη να αρχίσουν συζητήσεις για τη μεταρρύθμιση του ΕΕΣ και να περιλάβουν το Κοινοβούλιο στις συζητήσεις αυτές·
               
            
                  7.
               
               
                  παρατηρεί ότι η έκθεση αξιολόγησης από ομότιμους που εκπόνησε διεθνής ομάδα παραδόθηκε τον Δεκέμβριο του 2008· λυπάται για το γεγονός ότι η έκθεση αξιολόγησης από ομότιμους δεν ασχολήθηκε με το θεμελιώδες ερώτημα, δηλαδή κατά πόσον η υπάρχουσα δομή λειτουργίας του εξωτερικού ελέγχου της Ένωσης είναι επαρκής·
               
            
                  8.
               
               
                  επισημαίνει, ως προς τις δηλώσεις των οικονομικών συμφερόντων των μελών, ότι τα μέλη του ΕΕΣ, σύμφωνα με τον κώδικα ορθής συμπεριφοράς του, καταθέτουν δήλωση των οικονομικών τους συμφερόντων και λοιπών περιουσιακών στοιχείων (όπως μετοχές, ομολογίες μετατρέψιμες σε μετοχές, πιστοποιητικά επενδύσεων και ακίνητη περιουσία, καθώς και επαγγελματικές δραστηριότητες του/της συζύγου) στον πρόεδρο του ΕΕΣ ο οποίος τα τηρεί σε εμπιστευτική παρακαταθήκη, και ότι οι δηλώσεις αυτές δεν δημοσιεύονται·
               
            
                  9.
               
               
                  υποστηρίζει εκ νέου ότι, για λόγους αρχής και διασφάλισης της διαφάνειας, τα μέλη όλων των οργάνων πρέπει να υποχρεώνονται να υποβάλλουν δήλωση οικονομικών συμφερόντων, η οποία πρέπει να είναι προσβάσιμη στο Διαδίκτυο μέσω δημόσιου μητρώου· διαφωνεί με την αντίληψη ότι το Συνέδριο πρέπει να περιμένει μέχρι να δημιουργηθεί τυποποιημένη μορφή η οποία θα εφαρμόζεται σε όλα τα θεσμικά όργανα της ΕΕ· προτείνει να διοριστούν ανεξάρτητοι ελεγκτές σε κάθε όργανο οι οποίοι θα υποβάλουν ετησίως δημόσιες εκθέσεις σχετικά με τις παραληφθείσες δηλώσεις·
               
            
                  10.
               
               
                  καλεί, στη συνάρτηση αυτή, το Ελεγκτικό Συνέδριο να συμπεριλάβει στην επόμενη έκθεση δραστηριοτήτων του κεφάλαιο στο οποίο θα εκτίθενται λεπτομερώς οι ενέργειες που πραγματοποιήθηκαν καθ’ όλη τη διάρκεια του έτους εν συνεχεία των παλαιότερων αποφάσεων του Κοινοβουλίου περί απαλλαγής, συμπεριλαμβανομένων ενδεχομένως των λόγων για τους οποίους δεν τηρήθηκαν οι συστάσεις·
               
            
                  11.
               
               
                  σημειώνει ότι, παρά τις τροποποιήσεις του δημοσιονομικού κανονισμού, οι κανόνες του για τις δημόσιες συμβάσεις εξακολουθούν να είναι υπερβολικά δύσχρηστοι για τα μικρότερα θεσμικά όργανα, όπως το ΕΕΣ, ιδίως σε σχέση με τις προσφορές για τις συμβάσεις που αφορούν σχετικά μικρά ποσά· καλεί την Επιτροπή — κατά την εκτέλεση των προπαρασκευαστικών εργασιών πριν από την κατάρτιση οιασδήποτε μελλοντικής πρότασης για την τροποποίηση του δημοσιονομικού κανονισμού— να προβεί σε εκτενείς διαβουλεύσεις με τον γενικό γραμματέα του ΕΕΣ και τη διοίκησή του προκειμένου να διασφαλιστεί ότι οι ανησυχίες τους θα ληφθούν πλήρως υπόψη στο τελικό σχέδιο.
               
            
         (1)  ΕΕ L 77 της 16.3.2007.
      
         (2)  ΕΕ C 287 της 10.11.2008, σ. 1.
      
         (3)  ΕΕ C 286 της 10.11.2008, σ. 1.
      
         (4)  ΕΕ C 318 της 12.12.2008, σ. 1.
      
         (5)  ΕΕ C 287 της 10.11.2008, σ. 111.
      
         (6)  ΕΕ L 248 της 16.9.2002, σ. 1.
      
         (7)  2005: 107,5 εκατ. ευρώ.